CELEX: 32007R0722
Language: sk
Date: 2007-06-25 00:00:00
Title: Nariadenie Komisie (ES) č. 722/2007 z  25. júna 2007 , ktorým sa menia a dopĺňajú prílohy II, V, VI, VIII, IX a XI k nariadeniu Európskeho parlamentu a Rady (ES) č. 999/2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (Text s významom pre EHP)

26.6.2007   
            
            
               SK
            
            
               Úradný vestník Európskej únie
            
            
               L 164/7
            
         
      NARIADENIE KOMISIE (ES) č. 722/2007
   z 25. júna 2007,
   ktorým sa menia a dopĺňajú prílohy II, V, VI, VIII, IX a XI k nariadeniu Európskeho parlamentu a Rady (ES) č. 999/2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (1), a najmä na jeho článok 23,
   keďže:
   
               (1)
            
            
               Prílohou II k nariadeniu (ES) č. 999/2001 sa stanovujú pravidlá prevencie, kontroly a eradikácie niektorých prenosných spongiformných encefalopatií (PSE) u zvierat. Uplatňuje sa na výrobu a uvádzanie na trh živých zvierat a produktov živočíšneho pôvodu a v určitých špecifických prípadoch aj na ich vývoz.
            
         
               (2)
            
            
               Článkom 5 nariadenia (ES) č. 999/2001 sa ustanovuje, že BSE štatút členských štátov alebo tretích krajín alebo ich oblastí (ďalej len „krajiny alebo ich oblasti“) sa má určiť ich klasifikáciou do troch kategórií. V prílohe II k tomuto nariadeniu sa ustanovujú pravidlá určovania BSE štatútu krajín a oblastí. V článku 5 sa takisto ustanovuje prehodnotenie kategorizácie krajín vykonanej Spoločenstvom po založení Svetovej organizácie pre zdravie zvierat (OIE) postupom klasifikácie krajín podľa jednotlivých kategórií.
            
         
               (3)
            
            
               Prílohou V k nariadeniu (ES) č. 999/2001 sa stanovujú pravidlá pre zhromažďovanie a odstraňovanie špecifikovaného rizikového materiálu a prílohou IX k tomuto nariadeniu sa stanovujú pravidlá pre dovoz živých zvierat, embryí, vajíčok a produktov živočíšneho pôvodu do Spoločenstva.
            
         
               (4)
            
            
               Počas generálneho zasadania Svetovej organizácie pre zdravie zvierat (OIE) v máji 2005 bol prijatý nový zjednodušený postup klasifikácie krajín na základe ich rizika (BSE) založený na troch kategóriách.
            
         
               (5)
            
            
               Nariadenie (ES) č. 999/2001 bolo zmenené a doplnené nariadením (ES) č. 1923/2006 s cieľom transponovať tento nový zjednodušený systém kategorizácie do právnych predpisov Spoločenstva. Na základe tejto zmeny a doplnenia by sa prílohy II, V a IX k nariadeniu (ES) č. 999/2001 mali zmeniť a doplniť, aby sa v nich zohľadnil tento nový systém kategorizácie.
            
         
               (6)
            
            
               Bez rozhodnutia o klasifikácii krajín v zmysle článku 5 ods. 2 alebo 4 nariadenia (ES) č. 999/2001 sa ustanovenia v článku 9 a prílohe VI sa neuplatňovali. Vzhľadom na skutočnosť, že nový systém kategorizácie bude zavedený od 1. júla 2007 a s cieľom porovnať túto prílohu s pravidlami uplatňovanými podľa prechodných opatrení založenými na vedeckých dôkazoch a so zmenami a doplneniami k týmto článkom, by sa príloha VI mala zmeniť a doplniť.
            
         
               (7)
            
            
               V kapitole C prílohy VIII k nariadeniu (ES) č. 999/2001 sa stanovuje zoznam produktov živočíšneho pôvodu a požiadavky na odosielanie z členských štátov s neurčeným rizikom alebo dovoz z tretích krajín s neurčeným rizikom. Pri zmene a doplnení týchto požiadaviek by sa mal vziať do úvahy nový kategorizačný systém.
            
         
               (8)
            
            
               V bode 5 časť D prílohy XI k nariadeniu (ES) č. 999/2001 sa ustanovujú opatrenia týkajúce sa obchodu s hovädzím dobytkom, ktorý sa narodil alebo bol chovaný v Spojenom kráľovstve pred 1. augustom 1996, v rámci Spoločenstva, ako aj dovoz mäsových produktov získaných z jeleňovitej zveri do Spoločenstva. Z dôvodu ochrany zdravia ľudí a zvierat by sa tieto opatrenia mali naďalej uplatňovať aj po 1. júli 2007.
            
         
               (9)
            
            
               V záujme zrozumiteľnosti a konzistentnosti by sa ustanovenia týkajúce sa obchodu s hovädzím dobytkom, narodeným alebo chovaným v Spojenom kráľovstve pred 1. augustom 1996, v rámci Spoločenstva, ako aj jeho vývozu do tretích krajín mali ustanoviť v prílohe VIII a ustanovenia týkajúce sa dovozu mäsových produktov získaných z jeleňovitej zveri by sa mali ustanoviť v prílohe IX.
            
         
               (10)
            
            
               Prechodné opatrenia týkajúce sa špecifikovaného rizikového materiálu uvedené v prílohe XI k nariadeniu (ES) č. 999/2001 by sa už nemali uplatňovať vzhľadom na každú krajinu alebo oblasť okamžite po dni prijatia rozhodnutia o klasifikácii tejto krajiny alebo oblasti. Z tohto dôvodu by sa príloha XI mala zrušiť.
            
         
               (11)
            
            
               Nariadenie (ES) č. 999/2001 by sa preto malo zodpovedajúcim spôsobom zmeniť a doplniť.
            
         
               (12)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prílohy II, V, VI, VIII, IX a XI k nariadeniu (ES) č. 999/2001 sa menia a dopĺňajú v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskych spoločenstiev.
   
      Toto nariadenie je záväzné vo svojej celistvosti a priamo uplatniteľné vo všetkých členských štátoch.
      V Bruseli 25. júna 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 147, 31.5.2001, s. 1. Nariadenie naposledy zmenené a doplnené nariadením (ES) č. 1923/2006 (Ú. v. EÚ L 404, 30.12.2006, s. 1).
   
      PRÍLOHA
      Prílohy II, V, VI, VIII, IX a XI k nariadeniu (ES) č. 999/2001 sa menia a dopĺňajú takto:
      
                  1.
               
               
                  Príloha II k nariadeniu (ES) č. 999/2001 sa mení a dopĺňa takto:
                  
                     „PRÍLOHA II
                     STANOVENIE ŠTATÚTU BSE
                     KAPITOLA A
                     Kritériá
                     BSE štatút členských štátov alebo tretích krajín alebo ich oblastí (ďalej len ‚krajiny alebo oblasti’) sa stanoví na základe kritérií uvedených v písmenách a) až e).
                     V krajine alebo oblasti:
                     
                                 a)
                              
                              
                                 uskutočňuje sa analýza rizika v súlade s ustanoveniami kapitoly B, zisťujúca všetky potenciálne faktory pre výskyt BSE a ich historickú perspektívu v krajine alebo oblasti;
                              
                           
                                 b)
                              
                              
                                 systém sústavného dohľadu a monitorovania BSE so zvláštnym ohľadom najmä na riziká opísané v kapitole B a zodpovedajúci minimálnym požiadavkám dohľadu ustanovených v kapitole D je v platnosti;
                              
                           
                                 c)
                              
                              
                                 pokračujúci program zvyšovania povedomia veterinárnych lekárov, chovateľov a pracovníkov v oblasti prepravy, uvádzania na trh a zabíjania hovädzieho dobytka, zameraný na hlásenie všetkých prípadov vykazujúcich klinické príznaky BSE v cieľových podskupinách populácie uvedených v kapitole D tejto prílohy je v platnosti;
                              
                           
                                 d)
                              
                              
                                 povinnosť hlásiť a vyšetriť všetok hovädzí dobytok vykazujúci klinické príznaky BSE je v účinnosti;
                              
                           
                                 e)
                              
                              
                                 v schválenom laboratóriu sa vykonávajú vyšetrenia mozgu alebo iných tkanív nazhromaždených v rámci systému dohľadu a monitorovania uvedených v písmene b).
                              
                           KAPITOLA B
                     Analýza rizika
                     1.   Štruktúra analýzy rizika
                     Analýza rizika pozostáva z posúdenia uvoľnenia a posúdenia vystavenia.
                     2.   Posúdenie uvoľnenia (externá námietka)
                     
                                 2.1.
                              
                              
                                 Posúdenie uvoľnenia obsahuje posúdenie pravdepodobnosti, že pôvodca BSE bol buď do krajiny, alebo oblasti zavlečený cez potenciálne kontaminované výrobky pôvodcom BSE alebo je už v tejto krajine alebo oblasti prítomný.
                                 Do úvahy treba vziať nasledujúce rizikové faktory:
                                 
                                             a)
                                          
                                          
                                             prítomnosť alebo neprítomnosť pôvodcu BSE v krajine alebo oblasti, a v prípade výskytu jeho prevalenciu na základe výsledku dozorných aktivít;
                                          
                                       
                                             b)
                                          
                                          
                                             výroba mäsovej a kostnej múčky alebo lojových zvyškov z BSE miestnej populácie prežúvavcov BSE;
                                          
                                       
                                             c)
                                          
                                          
                                             dovážaná mäsová a kostná múčka alebo lojové zvyšky;
                                          
                                       
                                             d)
                                          
                                          
                                             dovážaný hovädzí dobytok, ovce a kozy;
                                          
                                       
                                             e)
                                          
                                          
                                             dovážané krmivo a zložky krmiva;
                                          
                                       
                                             f)
                                          
                                          
                                             dovážané produkty na ľudskú spotrebu pochádzajúce z prežúvavcov, ktoré môžu obsahovať tkanivá uvedené v bode 1 prílohy V a mohol by sa nimi kŕmiť hovädzí dobytok;
                                          
                                       
                                             g)
                                          
                                          
                                             dovážané produkty pochádzajúce z prežúvavcov určené na použitie in vivo pre hovädzí dobytok.
                                          
                                       
                           
                                 2.2.
                              
                              
                                 Pri uskutočňovaní posúdenia uvoľnenia by sa mali brať do úvahy osobitné eradikačné systémy, dohľad a iné epizootologické vyšetrenia (hlavne dohľad nad BSE vykonaný v populácii hovädzieho dobytka) príslušné pre rizikové faktory uvedené v bode 2.1.
                              
                           3.   Posúdenie vystavenia
                     Posúdenie vystavenia obsahuje určenie pravdepodobnosti vystavenia hovädzieho dobytka pôvodcovi BSE, pričom sa zohľadní:
                     
                                 a)
                              
                              
                                 recyklácia a rozširovanie pôvodcu BSE prostredníctvom hovädzieho dobytka alebo iného krmiva alebo zložiek krmiva takto kontaminovaných;
                              
                           
                                 b)
                              
                              
                                 použitie jatočných tiel prežúvavcov (vrátane uhynutého dobytka), živočíšnych vedľajších produktov a odpadu z bitúnkov, parametrov procesov získavania a metód výroby krmiva;
                              
                           
                                 c)
                              
                              
                                 kŕmenie alebo nekŕmenie prežúvavcov mäsovou a kostnou múčkou alebo lojovými zvyškami pochádzajúcimi z prežúvavcov, vrátane opatrení na prevenciu krížovej kontaminácie krmiva;
                              
                           
                                 d)
                              
                              
                                 úroveň dohľadu nad populáciou hovädzieho dobytka, kde sa v tom čase preukázal výskyt BSE a výsledky dohľadu.
                              
                           KAPITOLA C
                     Definícia kategórií
                     I.   KRAJINA ALEBO OBLASŤ SO ZANEDBATEĽNÝM RIZIKOM BSE
                     
                     Je krajina alebo oblasť:
                     
                                 1.
                              
                              
                                 v ktorej bola v súlade s kapitolou B vykonaná analýza rizika s cieľom určiť historické a existujúce rizikové faktory;
                              
                           
                                 2.
                              
                              
                                 ktorá preukázala, že na príslušné časové obdobie uvedené nižšie boli prijaté primerané opatrenia na zvládnutie akéhokoľvek zisteného rizika;
                              
                           
                                 3.
                              
                              
                                 ktorá preukázala, že dohľad typu B v súlade s kapitolou D je v platnosti a príslušné cieľové body boli v súlade s tabuľkou 2 splnené a
                              
                           
                                 4.
                              
                              
                                 v ktorej je:
                                 
                                             a)
                                          
                                          
                                             takáto situácia:
                                             
                                                         i)
                                                      
                                                      
                                                         v krajine alebo oblasti nebol žiadny prípad BSE alebo sa nepreukázalo, že bol prípad BSE dovezený a úplne zlikvidovaný;
                                                      
                                                   
                                                         ii)
                                                      
                                                      
                                                         kritéria uvedené v písmenách c), d) a e) kapitoly A tejto prílohy boli dodržiavané po dobu najmenej sedem rokov a
                                                      
                                                   
                                                         iii)
                                                      
                                                      
                                                         prostredníctvom príslušnej úrovne kontroly a auditu sa preukázalo, že po dobu najmenej osem rokov nebola prežúvavcom skrmovaná ani mäsová a kostná múčka, ani lojové zvyšky pochádzajúce z prežúvavcov;
                                                      
                                                   
                                       
                                             b)
                                          
                                          
                                             alebo takáto situácia:
                                             
                                                         i)
                                                      
                                                      
                                                         bol zaznamenaný jeden alebo viac miestnych prípadov BSE v krajine alebo jej oblasti, ale každý takýto prípad BSE sa narodil pred viac ako 11 rokmi;
                                                      
                                                   
                                                         ii)
                                                      
                                                      
                                                         kritéria uvedené v písmenách c), d) a e) kapitoly A tejto prílohy boli dodržiavané po dobu najmenej sedem rokov;
                                                      
                                                   
                                                         iii)
                                                      
                                                      
                                                         prostredníctvom príslušnej úrovne kontroly a auditu sa preukázalo, že po dobu najmenej osem rokov neboli prežúvavce kŕmené ani mäsovou a kostnou múčkou, ani lojovými zvyškami pochádzajúcimi z prežúvavcov;
                                                      
                                                   
                                                         iv)
                                                      
                                                      
                                                         ostatné zvieratá, ktoré sú v danej krajine alebo oblasti nažive, sú trvale identifikované a ich pohyby kontrolované, a ak boli zabité alebo uhynuli sú úplne zlikvidované:
                                                         
                                                                     —
                                                                  
                                                                  
                                                                     všetky prípady BSE,
                                                                  
                                                               
                                                                     —
                                                                  
                                                                  
                                                                     všetok hovädzí dobytok, ktorý bol v priebehu obdobia počas prvého roku jeho života chovaný spolu s prípadmi BSE kedykoľvek v priebehu obdobia počas prvého roku jeho života, a ktorého vyšetrenie ukázalo požívanie toho istého potenciálne kontaminovaného krmiva počas tohto obdobia, alebo
                                                                  
                                                               
                                                                     —
                                                                  
                                                                  
                                                                     ak výsledky vyšetrenia uvedené v druhej zarážke sú nejednoznačné, všetok hovädzí dobytok narodený v tom istom stáde, ako prípady BSE a počas obdobia 12 mesiacov od jeho narodenia.
                                                                  
                                                               
                                                   
                                       
                           II.   KRAJINA ALEBO OBLASŤ S KONTROLOVANÝM RIZIKOM BSE
                     
                     Je krajina alebo oblasť:
                     
                                 1.
                              
                              
                                 v ktorej bola vykonaná analýza rizika založená na informáciách uvedených v kapitole B s cieľom identifikovať historické a existujúce rizikové faktory;
                              
                           
                                 2.
                              
                              
                                 ktorá preukázala, že sa prijali príslušné opatrenia na zvládnutie všetkých identifikovaných rizík, ale takéto opatrenia neboli realizované pre príslušné časové obdobie;
                              
                           
                                 3.
                              
                              
                                 ktorá preukázala, že je v platnosti dohľad typu A v súlade s kapitolou D a príslušné cieľové body boli v súlade s tabuľkou 2 splnené. Dohľad typu B môže nahradiť dohľad typu A, ak sú príslušné cieľové body splnené, a
                              
                           
                                 4.
                              
                              
                                 v ktorej je:
                                 
                                             a)
                                          
                                          
                                             buď takáto situácia:
                                             
                                                         i)
                                                      
                                                      
                                                         v krajine alebo oblasti nebol zaznamenaný žiadny prípad BSE alebo sa nepreukázal žiadny prípad BSE dovezený a úplne zlikvidovaný, kritériá v písmenách c), d) a e) kapitoly A tejto prílohy sú dodržané a prostredníctvom príslušnej úrovne kontroly a auditu môže byť preukázané, že prežúvavce neboli kŕmené ani mäsovou a kostnou múčkou, ani lojovými zvyškami pochádzajúcimi z prežúvavcov;
                                                      
                                                   
                                                         ii)
                                                      
                                                      
                                                         kritéria uvedené v písmenách c), d) a e) kapitoly A tejto prílohy boli dodržané po dobu kratšiu ako 7 rokov a/alebo
                                                      
                                                   
                                                         iii)
                                                      
                                                      
                                                         nemôže byť preukázané, že kontroly kŕmenia prežúvavcov mäsovou a kostnou múčkou alebo lojovými zvyškami pochádzajúcimi z prežúvavcov boli v platnosti osem rokov;
                                                      
                                                   
                                       
                                             b)
                                          
                                          
                                             alebo takáto situácia:
                                             
                                                         i)
                                                      
                                                      
                                                         v krajine alebo oblasti bol zaznamenaný miestny prípad BSE, kritéria uvedené v písmenách c), d) a e) kapitoly A tejto prílohy boli dodržané a prostredníctvom príslušnej úrovne kontroly a auditu môže byť preukázané, že prežúvavce neboli kŕmené ani mäsovou ani kostnou múčkou, ani lojovými zvyškami pochádzajúcimi z prežúvavcov;
                                                      
                                                   
                                                         ii)
                                                      
                                                      
                                                         kritéria uvedené v písmenách c) až e) kapitoly A tejto prílohy boli dodržané po dobu kratšiu ako sedem rokov a/alebo
                                                      
                                                   
                                                         iii)
                                                      
                                                      
                                                         nemôže byť preukázané, že kontroly kŕmenia prežúvavcov mäsovou a kostnou múčkou alebo lojovými zvyškami pochádzajúcimi z prežúvavcov boli v platnosti aspoň osem rokov;
                                                      
                                                   
                                                         iv)
                                                      
                                                      
                                                         ostatné zvieratá, ak sú v danej krajine alebo oblasti nažive, sú trvale identifikované a ich pohyby kontrolované, a ak boli zabité alebo uhynuli, sú úplne zlikvidované:
                                                         
                                                                     —
                                                                  
                                                                  
                                                                     všetky prípady BSE a
                                                                  
                                                               
                                                                     —
                                                                  
                                                                  
                                                                     všetok hovädzí dobytok, ktorý v priebehu obdobia počas prvého roku jeho života bol chovaný spolu s prípadmi BSE kedykoľvek v priebehu obdobia počas prvého roku jeho života, a ktorého vyšetrenie ukázalo používanie toho istého potenciálne kontaminovaného krmiva počas tohto obdobia, alebo
                                                                  
                                                               
                                                                     —
                                                                  
                                                                  
                                                                     ak výsledky vyšetrenia uvedené v druhej zarážke sú nejednoznačné, všetok hovädzí dobytok narodený v tom istom stáde ako prípady BSE a do 12 mesiacov od jeho narodenia.
                                                                  
                                                               
                                                   
                                       
                           III.   KRAJINA ALEBO OBLASŤ S NEURČENÝM RIZIKOM BSE
                     
                     Je krajina alebo oblasť, v ktorej sa neuskutočnilo určenie štatútu BSE, alebo ktorá nespĺňa podmienky, ktoré je potrebné splniť na klasifikáciu v jednej alebo viacerých kategóriách.
                     KAPITOLA D
                     Minimálne požiadavky dohľadu
                     1.   Typy dohľadu
                     Na účely tejto prílohy sa uplatňujú nasledujúce definície:
                     
                                 a)
                              
                              
                                 
                                    Dohľad typu A
                                 
                                 Uplatňovaním dohľadu typu A sa umožní preukázanie BSE v blízkosti vzorky výskytu (1) najmenej jedného prípadu na 100 000 kusov dospelej populácie hovädzieho dobytka v príslušnej krajine alebo oblasti s 95 % mierou spoľahlivosti.
                              
                           
                                 b)
                              
                              
                                 
                                    Dohľad typu B
                                 
                                 Uplatňovaním dohľadu typu B sa umožní preukázanie BSE v blízkosti vzorky prevalencie najmenej jedného prípadu na 50 000 kusov dospelej populácie dobytka v príslušnej krajine alebo oblasti s 95 percentnou mierou spoľahlivosti.
                                 Dohľad typu B môžu vykonávať krajiny alebo oblasti so zanedbateľným rizikovým štatútom BSE, aby potvrdili závery analýzy rizika, napríklad preukázaním účinnosti opatrení zmierňujúcich identifikované rizikové faktory prostredníctvom dohľadu zameraného na maximalizáciu pravdepodobnosti určenia chýb takýchto opatrení.
                                 Dohľad typu B môžu takisto vykonávať krajiny alebo oblasti s kontrolovaným rizikovým štatútom BSE po dosiahnutí príslušných cieľových bodov použijúc dohľad typu A, aby sa zachovala spoľahlivosť vedomostí získaných prostredníctvom dohľadu typu A.
                                 Na účely tejto prílohy boli pre ciele dohľadu identifikované nasledujúce štyri subpopulácie hovädzieho dobytka:
                                 
                                             a)
                                          
                                          
                                             hovädzí dobytok starší než 30 mesiacov, ktorý preukazuje príznaky právania a klinické príznaky v súlade s BSE (klinické podozrenia);
                                          
                                       
                                             b)
                                          
                                          
                                             hovädzí dobytok starší ako 30 mesiacov, ktorý sa nepohybuje, leží, nie je schopný vstať alebo chodiť bez pomoci; hovädzí dobytok starší než 30 mesiacov, ktorý bol odoslaný na núdzové zabitie alebo s abnormálnymi príznakmi pri vyšetrení pred zabitím (úrazové alebo núdzové zabitie);
                                          
                                       
                                             c)
                                          
                                          
                                             hovädzí dobytok starší než 30 mesiacov, ktorý bol objavený uhynutý alebo zabitý na farme, počas prepravy alebo na bitúnku (uhynutý dobytok);
                                          
                                       
                                             d)
                                          
                                          
                                             hovädzí dobytok starší než 36 mesiacov na bežné zabitie.
                                          
                                       
                           2.   Stratégia dohľadu
                     
                                 2.1.
                              
                              
                                 Stratégia dohľadu je určená na zabezpečenie, že vzorky stáda krajiny alebo oblasti budú reprezentatívne, a zahŕňa zváženie demografických faktorov, akými sú typ výroby alebo geografická poloha a potenciálny vplyv kultúrne unikátnych postupov hospodárstva. Používaný prístup a vytvorené predpoklady sa úplne zdokumentujú a dokumentácia sa uchová sedem rokov.
                              
                           
                                 2.2.
                              
                              
                                 S cieľom realizovať stratégiu dohľadu BSE bude krajina používať dokumentované záznamy alebo spoľahlivé odhady vekového rozdelenia dospelej populácie hovädzieho dobytka a počet kusov testovaného hovädzieho dobytka na BSE stratifikovaného podľa veku a podľa subpopulácie v rámci krajiny alebo oblasti.
                              
                           3.   Hodnotové body a cieľové body
                     Vzorky dohľadu musia spĺňať cieľové body stanovené v tabuľke 2 na základe ‚hodnotových bodov’ pevne stanovených v tabuľke 1. Všetky klinické podozrenia sa vyšetria bez ohľadu na počet nazbieraných bodov. Krajina odoberie vzorky najmenej trom zo štyroch subpopulácií. Celkové body odobratých vzoriek sú zhromažďované za obdobie maximálne sedem po sebe nasledujúcich rokov pre dosiahnutie počtu cieľových bodov. Celkovo získané body budú pravidelne porovnávané s cieľovým počtom bodov pre krajinu alebo oblasť.
                     Tabuľka 1
                     Hodnotové body dohľadu pre odobraté vzorky zo zvierat v daných subpopuláciách a v danej vekovej kategórii
                     
                                 Dohľad subpopulácií
                              
                           
                                 Bežné zabitie (2)
                                 
                              
                              
                                 Uhynutý dobytok (3)
                                 
                              
                              
                                 Úrazové zabitie (4)
                                 
                              
                              
                                 Klinické podozrenie (5)
                                 
                              
                           
                                 Vek ≥ 1 rok a < 2 roky
                              
                           
                                 0,01
                              
                              
                                 0,2
                              
                              
                                 0,4
                              
                              
                                 N/A
                              
                           
                                 Vek ≥ 2 roky a < 4 roky (mladé dospelé)
                              
                           
                                 0,1
                              
                              
                                 0,2
                              
                              
                                 0,4
                              
                              
                                 260
                              
                           
                                 Vek ≥ 4 roky a < 7 rokov (stredne dospelé)
                              
                           
                                 0,2
                              
                              
                                 0,9
                              
                              
                                 1,6
                              
                              
                                 750
                              
                           
                                 Vek ≥ 7 rokov a < 9 rokov (staré dospelé)
                              
                           
                                 0,1
                              
                              
                                 0,4
                              
                              
                                 0,7
                              
                              
                                 220
                              
                           
                                 Vek ≥ 9 rokov (staré)
                              
                           
                                 0,0
                              
                              
                                 0,1
                              
                              
                                 0,2
                              
                              
                                 45
                              
                           
                        
                     Tabuľka 2
                     Cieľové body pre dospelé populácie hovädzieho dobytka rôzneho rozsahu v krajine alebo oblasti
                     
                                 Cieľové body pre krajiny alebo oblasti
                              
                           
                                 Rozsah dospelej populácie hovädzieho dobytka
                                 (24 mesiacov a staršia)
                              
                              
                                 Dohľad typu A
                              
                              
                                 Dohľad typu B
                              
                           
                                 ≥ 1 000 000
                              
                              
                                 300 000
                              
                              
                                 150 000
                              
                           
                                 800 000 – 1 000 000
                              
                              
                                 240 000
                              
                              
                                 120 000
                              
                           
                                 600 000 – 800 000
                              
                              
                                 180 000
                              
                              
                                 90 000
                              
                           
                                 400 000 – 600 000
                              
                              
                                 120 000
                              
                              
                                 60 000
                              
                           
                                 200 000 – 400 000
                              
                              
                                 60 000
                              
                              
                                 30 000
                              
                           
                                 100 000 – 200 000
                              
                              
                                 30 000
                              
                              
                                 15 000
                              
                           
                                 50 000 – 100 000
                              
                              
                                 15 000
                              
                              
                                 7 500
                              
                           
                                 25 000 – 50 000
                              
                              
                                 7 500
                              
                              
                                 3 750
                              
                           4.   Špecifické zameranie
                     V rámci všetkých vyššie uvedených subpopulácií v krajine alebo oblasti, môže sa krajina zamerať na označený hovädzí dobytok dovážaný z krajín alebo oblastí, kde bolo zistené BSE a hovädzí dobytok, ktorý bol kŕmený potenciálne kontaminovaným krmivom z krajín alebo oblastí, kde bolo zistené BSE.
                     5.   Model dohľadu BSE
                     Krajina si na určenie svojej prítomnosti/prevalencie BSE môže na použitie vybrať celý model BSE dohľadu alebo alternatívnu metódu založenú na modeli BSE dohľadu.
                     6.   Dodržiavanie dohľadu
                     Po dosiahnutí cieľových bodov a s cieľom pokračovať v označovaní štatútu krajiny ako krajiny alebo jej oblasti s kontrolovaným rizikom BSE alebo zanedbateľným rizikom môže sa dohľad obmedziť na dohľad typu B (za predpokladu, že všetky ostatné ukazovatele zostanú pozitívne). Aby sa ďalej postupovalo v súlade s požiadavkami stanovenými v tejto kapitole, musí ročný dohľad naďalej zahŕňať najmenej tri zo štyroch predpísaných subpopulácií. Okrem toho všetok hovädzí dobytok klinicky podozrivý z infekcie BSE bude vyšetrený bez ohľadu na počet nazbieraných bodov. Ročný dohľad v krajine alebo oblasti nebude po dosiahnutí požadovaných cieľových bodov menší ako hodnota požadovaná pre jednu sedminu z jeho celkového cieľa dohľadu typu B.“
                  
               
            
                  2.
               
               
                  Príloha V sa nahrádza takto:
                  
                     „PRÍLOHA V
                     ŠPECIFIKOVANÝ RIZIKOVÝ MATERIÁL
                     1.   Definícia špecifikovaného rizikového materiálu
                     Za špecifikovaný rizikový materiál sa považujú nasledujúce tkanivá, ak pochádzajú zo zvierat, ktorých pôvod je v členskom štáte alebo tretej krajine alebo jednej z jej oblastí s kontrolovaným alebo neurčeným rizikom BSE:
                     
                                 a)
                              
                              
                                 pokiaľ ide o hovädzí dobytok:
                                 
                                             i)
                                          
                                          
                                             lebka okrem čeľuste vrátane mozgu, očí a miechy zvierat starších ako 12 mesiacov;
                                          
                                       
                                             ii)
                                          
                                          
                                             chrbtica okrem chvostových stavcov, tŕňových a priečnych výbežkov krčných stavcov, stredného krížového hrebeňa krídel krížovej kosti, ale vrátane dorzálnych koreňových ganglií zvierat starších ako 24 mesiacov a
                                          
                                       
                                             iii)
                                          
                                          
                                             mandle, črevá od dvanástorníka po konečník a menzeterium zvierat každého veku;
                                          
                                       
                           
                                 b)
                              
                              
                                 pokiaľ ide o kozy a ovce:
                                 
                                             i)
                                          
                                          
                                             lebka vrátane mozgu a očí, mandle a miecha zvierat starších ako 12 mesiacov alebo s prerezanými trvalými rezákmi a
                                          
                                       
                                             ii)
                                          
                                          
                                             slezina a ileum zvierat každého veku.
                                          
                                       
                           2.   Výnimka pre členské štáty
                     Odchylne od bodu 1 tkanivá uvedené v tomto bode, ktorých pôvod je v členských štátoch so zanedbateľným rizikom BSE, sa naďalej považujú za špecifikovaný rizikový materiál.
                     3.   Označovanie a likvidácia
                     Špecifikovaný rizikový materiál okamžite pri jeho odstraňovaní zafarbí alebo inak označí a zlikviduje v súlade s ustanoveniami stanovenými v nariadení (ES) č. 1774/2002, a najmä v článku 4 ods. 2 tohto nariadenia.
                     4.   Odstraňovanie špecifikovaného rizikového materiálu
                     
                                 4.1.
                              
                              
                                 Špecifikovaný rizikový materiál sa odstraňuje:
                                 
                                             a)
                                          
                                          
                                             na bitúnkoch alebo prípadne iných miestach porážky;
                                          
                                       
                                             b)
                                          
                                          
                                             v rozrábkarňach, v prípade chrbtice hovädzieho dobytka;
                                          
                                       
                                             c)
                                          
                                          
                                             prípadne v zariadeniach na predbežné spracovanie uvedených v článku 10 nariadenia (ES) č. 1774/2002 alebo užívateľských a inseminačných staniciach schválených a registrovaných podľa článku 23 ods. 2 písm. c) bodov iv), vi) a vii) nariadenia (ES) č. 1774/2002.
                                          
                                       
                           
                                 4.2.
                              
                              
                                 Odchylne od bodu 4.1 použitie alternatívnych testov pri odstraňovaní špecifikovaného rizikového materiálu môže byť povolené za nasledujúcich podmienok:
                                 
                                             a)
                                          
                                          
                                             testy sa musia vykonávať na bitúnkoch na všetkých zvieratách podliehajúcich odstraňovaniu špecifikovaného rizikového materiálu;
                                          
                                       
                                             b)
                                          
                                          
                                             pokiaľ bolo u jedného z porazených potenciálne kontaminovaných zvierat potvrdené BSE, nesmie žiadny hovädzí, ovčí alebo kozí produkt určený na ľudskú alebo zvieraciu spotrebu opustiť bitúnok predtým, ako príslušný orgán získa a potvrdí prijatie výsledkov testov všetkých porazených potenciálne kontaminovaných zvierat;
                                          
                                       
                                             c)
                                          
                                          
                                             pokiaľ nie je možné všetky časti tela vrátane kože postihnutého zvieraťa označiť a uchovávať oddelene, je v prípade pozitívneho výsledku alternatívneho testu všetok hovädzí, ovčí a kozí materiál, ktorý mohol byť na bitúnkoch kontaminovaný, zlikvidovaný v súlade s bodom 3.
                                          
                                       
                           
                                 4.3.
                              
                              
                                 Odchylne od bodu 4.1 členské štáty môžu rozhodnúť, že povolia:
                                 
                                             a)
                                          
                                          
                                             odstraňovanie miechy oviec a kôz v rozrábkarňach osobitne schválených na tento účel;
                                          
                                       
                                             b)
                                          
                                          
                                             odstraňovanie chrbtice hovädzieho dobytka z jatočných tiel alebo častí jatočných tiel v mäsiarstvach osobitne schválených, monitorovaných a registrovaných na tento účel;
                                          
                                       
                                             c)
                                          
                                          
                                             získavanie mäsa z hlavy hovädzieho dobytka v rozrábkarňach osobitne schválených na tento účel v súlade s ustanoveniami stanovenými v bode 9.
                                          
                                       
                           
                                 4.4.
                              
                              
                                 Pravidlá odstraňovania špecifikovaného rizikového materiálu stanovené v tejto kapitole sa nevzťahujú na materiál kategórie 1 definovaný v nariadení (ES) č. 1774/2002 používaný pod dohľadom príslušných orgánov na kŕmenie ohrozených alebo chránených druhov vtákov živiacich sa uhynutými zvieratami.
                              
                           5.   Opatrenia týkajúce sa mechanicky separovaného mäsa
                     Napriek jednotlivým rozhodnutiam uvedeným v článku 5 ods. 2 a odchylne od článku 9 ods. 3 sa vo všetkých členských štátoch zakazuje používať kosti alebo nevykostené kusy hovädzieho dobytka, oviec a kôz na výrobu mechanicky separovaného mäsa.
                     6.   Opatrenia, týkajúce sa lacerácie tkanív
                     Napriek jednotlivým rozhodnutiam uvedeným v článku 5 ods. 2 a odchylne od článku 8 ods. 3 sa vo všetkých členských štátoch, pokiaľ sú všetky členské štáty klasifikované ako krajiny so zanedbateľným rizikom BSE, zakazuje lacerácia centrálneho nervového tkaniva prostredníctvom pozdĺžneho tyčkovitého nástroja zavedeného do lebečnej dutiny po omráčení hovädzieho dobytka, oviec a kôz, ktorých mäso je určené na ľudskú alebo zvieraciu spotrebu.
                     7.   Získavanie jazykov z hovädzieho dobytka
                     Jazyky hovädzieho dobytka akéhokoľvek veku určené na ľudskú alebo zvieraciu spotrebu sa získavajú na bitúnku pomocou priečneho rostrálneho rezu do kosti jazylky.
                     8.   Získavanie mäsa z hlavy hovädzieho dobytka
                     
                                 8.1.
                              
                              
                                 Mäso z hlavy hovädzieho dobytka staršieho ako 12 mesiacov sa získava na bitúnkoch v súlade s kontrolným systémom uznaným príslušným orgánom s cieľom zabezpečiť prevenciu možnej kontaminácie mäsa z hlavy s tkanivom centrálneho nervového systému. Systém zahŕňa minimálne tieto ustanovenia:
                                 
                                             a)
                                          
                                          
                                             získavanie sa uskutočňuje vo vyhradenej oblasti, fyzicky oddelenej od ostatných častí linky bitúnku;
                                          
                                       
                                             b)
                                          
                                          
                                             ak sú hlavy odstraňované z dopravného pásu alebo hákov pred získavaním mäsa z hlavy, čelný priestrel a foramen magnum sa hermeticky uzavrú nepriepustnou a trvanlivou zátkou. Pokiaľ je mozgový kmeň odobratý pre laboratórne testovanie BSE, foramen magnum sa hermeticky uzavrie ihneď po tomto odobratí;
                                          
                                       
                                             c)
                                          
                                          
                                             mäso z hlavy sa nezískava z hláv, keď sú oči poškodené alebo zničené ihneď pred alebo po zabití, alebo ktoré sú inak poškodené spôsobom, ktorý by mohol mať za následok kontamináciu hlavy s centrálnym nervovým tkanivom;
                                          
                                       
                                             d)
                                          
                                          
                                             mäso z hlavy sa nezískava z hláv, ktoré neboli náležite hermeticky uzavreté v súlade s druhou zarážkou;
                                          
                                       
                                             e)
                                          
                                          
                                             bez toho, aby boli dotknuté všeobecné pravidlá o hygiene, uplatňujú sa špecifické pracovné pokyny s cieľom zabrániť kontaminácii mäsa z hlavy počas získavania, a to hlavne v prípade, keď zátka uvedená v druhej zarážke bola zničená alebo oči boli počas činnosti poškodené;
                                          
                                       
                                             f)
                                          
                                          
                                             zavedie sa plán odberu vzoriek s použitím vhodného laboratórneho testu na zistenie tkaniva centrálneho nervového systému, aby sa overilo, že opatrenia na zníženie kontaminácie boli správne vykonané.
                                          
                                       
                           
                                 8.2.
                              
                              
                                 Odchylne od požiadaviek bodu 8.1 členské štáty môžu rozhodnúť, aby sa na bitúnku uplatňoval alternatívny kontrolný systém na získavanie mäsa z hlavy hovädzieho dobytka vedúci k zodpovedajúcemu zníženiu úrovne kontaminácie mäsa z hlavy s tkanivom centrálneho nervového systému. Zavedie sa plán odberu vzoriek s použitím príslušného laboratórneho testu na zistenie tkaniva centrálneho nervového systému, aby sa overilo, že opatrenia na zníženie kontaminácie boli správne vykonané. Členské štáty uplatňujúce túto výnimku informujú Komisiu a ostatné členské štáty v rámci Stáleho výboru pre potravinový reťazec a zdravie zvierat o ich kontrolnom systéme a výsledkoch odoberania vzoriek.
                              
                           
                                 8.3.
                              
                              
                                 Ak je získavanie vykonávané bez odstraňovania hlavy hovädzieho dobytka z dopravného pásu alebo hákov, body 8.1 a 8.2 sa neuplatňujú.
                              
                           9.   Získavanie mäsa z hlavy hovädzieho dobytka vo schválených rozrábkarňach
                     Odchylne od bodu 8 môžu členské štáty rozhodnúť, aby bolo možné získavať mäso z hlavy hovädzieho dobytka v rozrábkarňach osobitne schválených na tento účel a za predpokladu, že sú splnené tieto podmienky:
                     
                                 a)
                              
                              
                                 hlavy určené na prepravu do rozrábkarne budú počas skladovacieho obdobia a prepravy z bitúnku do rozrábkarne zavesené na stojane;
                              
                           
                                 b)
                              
                              
                                 čelný priestrel a foramen magnum sa pred prepravovaním z dopravného pásu alebo hákov na stojan náležite hermeticky uzavrú nepriepustnou a trvanlivou zátkou. Pokiaľ je mozgový kmeň odobratý pre laboratórne testovanie BSE, foramen magnum sa hermeticky uzavrie ihneď po tomto odobratí;
                              
                           
                                 c)
                              
                              
                                 hlavy, ktoré neboli náležite hermeticky uzavreté v súlade s písmenom b), ak sú oči poškodené alebo zničené ihneď pred alebo po zabití, alebo ktoré sú inak poškodené spôsobom, ktorý by mohol mať za následok kontamináciu mäsa z hlavy s tkanivom centrálneho nervového systému, sa vylúčia z prepravy do osobitne schválených rozrábkarní;
                              
                           
                                 d)
                              
                              
                                 zavedie sa plán odberu vzoriek používajúci príslušný laboratórny test na zistenie tkaniva centrálneho nervového systému pre daný bitúnok, aby overil zodpovedajúcu implementáciu opatrení na zníženie kontaminácie;
                              
                           
                                 e)
                              
                              
                                 získavanie mäsa z hlavy sa vykonáva v súlade s kontrolným systémom, uznaným príslušným orgánom, aby zabezpečil prevenciu možnej kontaminácie mäsa z hlavy. Systém obsahuje aspoň tieto kroky:
                                 
                                             i)
                                          
                                          
                                             všetky hlavy sa vizuálne kontrolujú na príznaky kontaminácie alebo poškodenia a pred začiatkom získavania mäsa z hlavy sú vhodne hermeticky uzavreté;
                                          
                                       
                                             ii)
                                          
                                          
                                             mäso z hlavy sa nezískava z hláv, ktoré nie sú náležite hermeticky uzavreté, keď sú oči poškodené alebo zničené ihneď pred alebo po zabití, alebo ktoré sú inak poškodené spôsobom, ktorý by mohol mať za následok kontamináciu mäsa z hlavy s tkanivom centrálneho nervového systému. Takisto sa mäso z hlavy nezískava z hlavy, u ktorej je podozrenie na kontamináciu;
                                          
                                       
                                             iii)
                                          
                                          
                                             bez toho, aby boli dotknuté všeobecné pravidlá o hygiene, uplatňujú sa špecifické pracovné pokyny s cieľom zabrániť kontaminácii mäsa z hlavy počas získavania, a to hlavne v prípade, keď zátka uvedená v druhej zarážke bola zničená alebo oči boli počas činnosti poškodené;
                                          
                                       
                           
                                 f)
                              
                              
                                 zavedie sa plán odberu vzoriek s použitím vhodného laboratórneho testu na zistenie tkaniva centrálneho nervového systému pre rozrábkareň, aby sa overilo, že opatrenia na zníženie kontaminácie boli správne vykonané.
                              
                           10.   Pravidlá obchodu a vývozu
                     
                                 10.1.
                              
                              
                                 Členské štáty sa môžu rozhodnúť, že povolia odosielanie hláv alebo nerozdelených jatočných tiel obsahujúcich špecifikovaný rizikový materiál do iného členského štátu len po tom, ako tento druhý členský štát súhlasil s prijatím uvedeného materiálu a schválil špecifické podmienky pre odoslanie a prepravu.
                              
                           
                                 10.2.
                              
                              
                                 Odchylne od bodu 10.1 jatočné telá, polovičky jatočných tiel alebo polovičky jatočných tiel rozdelené na najviac tri veľkospotrebiteľské časti a štvrtky neobsahujúce žiaden špecifikovaný rizikový materiál okrem chrbtice vrátane dorzálnych koreňových ganglií, môžu byť odoslané z jedného členského štátu do iného bez predošlej písomnej dohody.
                              
                           
                                 10.3.
                              
                              
                                 Vývoz hláv a čerstvého mäsa hovädzieho dobytka, oviec alebo kôz obsahujúcich špecifikovaný rizikový materiál určený mimo Spoločenstva je zakázaný.
                              
                           11.   Kontroly
                     
                                 11.1.
                              
                              
                                 Členské štáty musia vykonávať časté úradné kontroly preverujúce správne uplatňovanie tejto prílohy a zaistia, aby boli prijaté opatrenia zabraňujúce akejkoľvek kontaminácii, najmä na bitúnkoch, v rozrábkarňach alebo na iných miestach, kde je odstraňovaný špecifikovaný rizikový materiál, akými sú mäsiarstva alebo zariadenia uvedené v bode 4.1 písm. c).
                              
                           
                                 11.2.
                              
                              
                                 Členské štáty predložia predovšetkým systém na zaistenie a kontrolu, že sa špecifikovaný rizikový materiál spracúva a likviduje v súlade s nariadením (ES) č. 999/2001 a nariadením (ES) č. 1774/2002.
                              
                           
                                 11.3.
                              
                              
                                 Na odstraňovanie chrbtice sa zavedie kontrolný systém, ako je uvedené v bode 1 písm. a). Systém obsahuje minimálne tieto opatrenia:
                                 
                                             a)
                                          
                                          
                                             ak sa nevyžaduje odstraňovanie chrbtice, jatočné telá alebo veľkospotrebiteľské časti jatočných tiel hovädzieho dobytka obsahujúce chrbticu sa na štítku jasne a viditeľne označia modrou páskou, ako je uvedené v nariadení (ES) č. 1760/2000;
                                          
                                       
                                             b)
                                          
                                          
                                             špecifické informácie o počte jatočných tiel alebo veľkospotrebiteľských častí jatočných tiel hovädzieho dobytka, z ktorých sa vyžaduje odstraňovanie chrbtice, ako aj počte, z ktorých sa nevyžaduje odstraňovanie chrbtice, sa doplnia do obchodného dokladu, ktorý sa týka zásielok mäsa. Ak je potrebné, špecifické informácie sa v prípade dovozu priložia k dokladu uvedenom v článku 2 ods. 1 nariadenia Komisie (ES) č. 136/2004 (6);
                                          
                                       
                                             c)
                                          
                                          
                                             mäsiarstva si minimálne jeden rok ponechajú obchodné doklady uvedené v písmene b).
                                          
                                       
                           
               
            
                  3.
               
               
                  Príloha VI sa nahrádza takto:
                  
                     „PRÍLOHA VI
                     PRODUKTY ŽIVOČÍŠNEHO PÔVODU ZÍSKANÉ Z MATERIÁLU Z PREŽÚVAVCOV ALEBO OBSAHUJÚCE TENTO MATERIÁL, AKO JE UVEDENÉ V ČLÁNKU 9 ODS. 1“
                  
               
            
                  4.
               
               
                  Príloha VIII sa mení a dopĺňa takto:
                  
                              a)
                           
                           
                              Kapitola A sa mení a dopĺňa takto:
                              
                                          i)
                                       
                                       
                                          Názov časti I sa nahrádza takto:
                                       
                                    
                                          ii)
                                       
                                       
                                          Časť II sa nahrádza takto:
                                          „II.   Podmienky vzťahujúce sa na hovädzí dobytok
                                          Spojené kráľovstvo zabezpečí, aby sa hovädzí dobytok narodený alebo chovaný na jeho území pred 1. augustom 1996 neodosielal z jeho územia do ostatných členských štátov alebo tretích krajín.“
                                       
                                    
                        
                              b)
                           
                           
                              Kapitola C sa nahrádza takto:
                              „KAPITOLA C
                              Podmienky pre obchodovanie s niektorými produktmi živočíšneho pôvodu vo vnútri Spoločenstva
                              ODDIEL A
                              Produkty
                              Za predpokladu, že pochádzajú od hovädzieho dobytka, oviec a kôz vyhovujúcich požiadavkám časti B sa zo zákazu uvedeného v článku 16 ods. 3 vyberajú nasledujúce produkty živočíšneho pôvodu:
                              
                                          —
                                       
                                       
                                          čerstvé mäso,
                                       
                                    
                                          —
                                       
                                       
                                          mleté mäso,
                                       
                                    
                                          —
                                       
                                       
                                          mäsové prípravky,
                                       
                                    
                                          —
                                       
                                       
                                          mäsové výrobky.
                                       
                                    ODDIEL B
                              Požiadavky
                              Produkty uvedené v časti A musia zodpovedať nasledujúcim požiadavkám:
                              
                                          a)
                                       
                                       
                                          zvieratá, z ktorých produkty boli získané od hovädzieho dobytka, oviec a kôz, neboli kŕmené mäsovou a kostnou múčkou alebo lojovými zvyškami pochádzajúcimi z prežúvavcov a pred zabitím a po zabití prešli kontrolou;
                                       
                                    
                                          b)
                                       
                                       
                                          zvieratá, z ktorých produkty boli získané od hovädzieho dobytka, oviec a kôz, neboli porazené po omráčení plynovou injekciou do lebečnej dutiny alebo neboli rovnakou metódou okamžite usmrtené, alebo neboli porazené laceráciou po omráčení centrálneho nervového tkaniva priebojníkom omračovacieho prístroja zavedeným do lebečnej dutiny;
                                       
                                    
                                          c)
                                       
                                       
                                          produkty z hovädzieho dobytka, oviec a kôz, ktoré nie sú získané:
                                          
                                                      i)
                                                   
                                                   
                                                      zo špecifikovaného rizikového materiálu ako sa definuje v prílohe V;
                                                   
                                                
                                                      ii)
                                                   
                                                   
                                                      z nervových a lymfatických tkanív vystavených počas vykosťovacieho procesu a
                                                   
                                                
                                                      iii)
                                                   
                                                   
                                                      mechanicky separovaného mäsa získaného z kostí hovädzieho dobytka, oviec alebo kôz.“
                                                   
                                                
                                    
                        
            
                  5.
               
               
                  Príloha IX sa mení a dopĺňa takto:
                  
                              a)
                           
                           
                              Kapitola A sa vypúšťa.
                           
                        
                              b)
                           
                           
                              Kapitoly B, C a D sa menia a dopĺňajú takto:
                              „KAPITOLA B
                              Dovoz hovädzieho dobytka
                              ODDIEL A
                              Dovoz z krajiny alebo oblasti so zanedbateľným rizikom BSE
                              Dovoz hovädzieho dobytka z krajiny alebo oblasti so zanedbateľným rizikom BSE podlieha predloženiu veterinárneho osvedčenia, ktoré potvrdzuje, že:
                              
                                          a)
                                       
                                       
                                          zvieratá sa narodili a boli stále chované v krajine alebo oblasti klasifikovanej v súlade s článkom 5 odsek 2 nariadenia (ES) č. 999/2001 ako krajina alebo oblasť predstavujúca zanedbateľné riziko BSE;
                                       
                                    
                                          b)
                                       
                                       
                                          zvieratá sú označené trvalým identifikačným systémom umožňujúcim ich vysledovanie späť k matke a stádu pôvodu a nie sú vystavené hovädziemu dobytku opísanému v kapitole C, časti I bode 4 písm. b) bode iv) prílohy II a
                                       
                                    
                                          c)
                                       
                                       
                                          ak boli v príslušnej krajine zaznamenané miestne prípady BSE, zvieratá sa narodili po dátume, od ktorého bol účinne dodržiavaný zákaz kŕmenia prežúvavcov mäsovou a kostnou múčkou alebo lojovými zvyškami pochádzajúcich z prežúvavcov alebo sa narodili po dátume posledného miestneho prípadu BSE, ak sa narodili po dátume zákazu kŕmenia.
                                       
                                    ODDIEL B
                              Dovoz z krajiny alebo oblasti s kontrolovaným rizikom BSE
                              Dovoz hovädzieho dobytka z krajiny alebo oblasti s kontrolovaným rizikom BSE podlieha predloženiu veterinárneho osvedčenia, ktoré potvrdzuje, že:
                              
                                          a)
                                       
                                       
                                          krajina alebo oblasť je klasifikovaná v súlade s článkom 5 ods. 2 nariadenia (ES) č. 999/2001 ako krajina alebo oblasť predstavujúca kontrolované riziko BSE;
                                       
                                    
                                          b)
                                       
                                       
                                          zvieratá sú označené trvalým identifikačným systémom umožňujúcim ich vysledovania späť k matke a stádu pôvodu a nie sú vystavené hovädziemu dobytku opísanému v kapitole C časti II bode 4) písm. b) bode iv) prílohy II;
                                       
                                    
                                          c)
                                       
                                       
                                          zvieratá sa narodili po dátume, od ktorého bol účinne dodržiavaný zákaz kŕmenia prežúvavcov mäsovou a kostnou múčkou alebo lojovými zvyškami pochádzajúcimi z prežúvavcov alebo sa narodili po dátume posledného miestneho prípadu BSE, ak sa narodili po dátume zákazu kŕmenia.
                                       
                                    ODDIEL C
                              Dovoz z krajiny alebo oblasti s neurčeným rizikom BSE
                              Dovoz hovädzieho dobytka z krajiny alebo oblasti s neurčeným rizikom BSE podlieha predloženiu veterinárneho osvedčenia, ktoré potvrdzuje, že:
                              
                                          a)
                                       
                                       
                                          krajina alebo oblasť nebola zaradená do kategórie v súlade s článkom 5 ods. 2 nariadenia (ES) č. 999/2001 alebo bola zaradená do kategórie ako krajina alebo oblasť s neurčeným rizikom BSE;
                                       
                                    
                                          b)
                                       
                                       
                                          zvieratá sú označené trvalým identifikačným systémom umožňujúcim ich vysledovanie späť k matke a stádu pôvodu a nie sú vystavené dobytku opísanému v kapitole C časti II bode 4) písm. b) bode iv) prílohy II;
                                       
                                    
                                          c)
                                       
                                       
                                          zvieratá sa narodili minimálne dva roky po dátume, od ktorého bol účinne dodržiavaný zákaz kŕmenia prežúvavcov mäsovou a kostnou múčkou alebo lojovými zvyškami pochádzajúcich z prežúvavcov alebo sa narodili po dátume posledného miestneho prípadu BSE, ak sa narodili po dátume zákazu kŕmenia.
                                       
                                    KAPITOLA C
                              Dovoz produktov pochádzajúcich z hovädzieho dobytka, oviec alebo kôz
                              ODDIEL A
                              Produkty
                              Produkty pochádzajúce z hovädzieho dobytka, oviec alebo kôz opísané v nariadení Európskeho parlamentu a Rady (ES) č. 853/2004 (7) , ktoré sú nižšie uvedené, podliehajú podmienkam ustanoveným v oddieloch B, C a D v závislosti od kategórie rizika BSE krajiny alebo oblasti:
                              
                                          —
                                       
                                       
                                          čerstvé mäso,
                                       
                                    
                                          —
                                       
                                       
                                          mleté mäso a mäsové prípravky,
                                       
                                    
                                          —
                                       
                                       
                                          mäsové výrobky,
                                       
                                    
                                          —
                                       
                                       
                                          prečistený tuk zvierat,
                                       
                                    
                                          —
                                       
                                       
                                          lojové zvyšky a
                                       
                                    
                                          —
                                       
                                       
                                          želatína.
                                       
                                    ODDIEL B
                              Dovoz z krajiny alebo oblasti so zanedbateľným rizikom BSE
                              Dovoz produktov pochádzajúcich z hovädzieho dobytka, oviec a kôz uvedených v oddiele A z krajiny alebo oblasti so zanedbateľným rizikom BSE podlieha predloženiu veterinárneho osvedčenia, ktoré potvrdzuje, že:
                              
                                          a)
                                       
                                       
                                          krajina alebo oblasť je klasifikovaná v súlade s článkom 5 ods. 2 nariadenia (ES) č. 999/2001 ako krajina alebo oblasť predstavujúca zanedbateľné riziko BSE;
                                       
                                    
                                          b)
                                       
                                       
                                          zvieratá, z ktorých produkty z hovädzieho dobytka, oviec a kôz boli získané, sa narodili, stále boli chované a porazené v krajine so zanedbateľným rizikom BSE a pred zabitím a po zabití boli prešli kontrolou;
                                       
                                    
                                          c)
                                       
                                       
                                          ak boli v krajine alebo oblasti zaznamenané miestne prípady BSE:
                                          
                                                      i)
                                                   
                                                   
                                                      zvieratá sa narodili po dátume, od ktorého bol účinne dodržiavaný zákaz kŕmenia prežúvavcov mäsovou a kostnou múčkou alebo lojovými zvyškami pochádzajúcimi z prežúvavcov alebo
                                                   
                                                
                                                      ii)
                                                   
                                                   
                                                      produkty pochádzajúce z hovädzieho dobytka, oviec a kôz neobsahujú špecifikovaný rizikový materiál uvedený v prílohe V k nariadeniu (ES) č. 999/2001 a nie sú z neho získané a neobsahujú z mechanicky separované mäso získané z kostí hovädzieho dobytka, oviec a kôz.
                                                   
                                                
                                    ODDIEL C
                              Dovoz z krajiny alebo oblasti s kontrolovaným rizikom BSE
                              
                                          1.
                                       
                                       
                                          Dovoz produktov pochádzajúcich z hovädzieho dobytka, oviec a kôz uvedených v oddiele A z krajiny alebo oblasti s kontrolovaným rizikom BSE podlieha predloženiu veterinárneho osvedčenia, ktoré potvrdzuje, že:
                                          
                                                      a)
                                                   
                                                   
                                                      krajina alebo oblasť je klasifikovaná v súlade s článkom 5 ods. 2 nariadenia (ES) č. 999/2001 ako krajina alebo oblasť predstavujúca kontrolované riziko BSE;
                                                   
                                                
                                                      b)
                                                   
                                                   
                                                      zvieratá, z ktorých produkty boli z hovädzieho dobytka, oviec a kôz získané, prešli kontrolou pred zabitím a po zabití;
                                                   
                                                
                                                      c)
                                                   
                                                   
                                                      zvieratá určené na vývoz, z ktorých produkty z hovädzieho dobytka, oviec a kôz boli získané, neboli porazené po omráčení plynovou injekciou do lebečnej dutiny alebo neboli rovnakou metódou okamžite usmrtené, alebo neboli porazené laceráciou po omráčení centrálneho nervového tkaniva priebojníkom omračovacieho prístroja zavedeným do lebečnej dutiny;
                                                   
                                                
                                                      d)
                                                   
                                                   
                                                      produkty pochádzajúce z hovädzieho dobytka oviec a kôz neobsahujú špecifikovaný rizikový materiál uvedený v prílohe V nariadenia (ES) č. 999/2001 a nie sú z nich získané, a neobsahujú mechanicky separované mäso získané z kostí hovädzieho dobytka, oviec a kôz.
                                                   
                                                
                                    
                                          2.
                                       
                                       
                                          Odchylne od bodu 1 písm. d) jatočné telá, polovičky jatočných tiel alebo polovičky jatočných tiel rozdelené najviac na tri veľkospotrebiteľské časti a štvrtky neobsahujúce žiaden špecifikovaný rizikový materiál okrem chrbtice vrátane dorzálnych koreňových ganglií sa môžu dovážať.
                                       
                                    
                                          3.
                                       
                                       
                                          Ak sa nevyžaduje odstraňovanie chrbtice, jatočné telá alebo veľkospotrebiteľské časti jatočných tiel hovädzieho dobytka obsahujúce chrbticu sa na štítku označia modrou páskou, ako je uvedené v nariadení (ES) č. 1760/2000.
                                       
                                    
                                          4.
                                       
                                       
                                          V prípade dovozu je počet jatočných tiel alebo veľkospotrebiteľských častí jatočných tiel hovädzieho dobytka, u ktorých sa vyžaduje odstraňovanie chrbtice, ako aj počet jatočných tiel, u ktorých sa nevyžaduje odstraňovanie chrbtice, doplnený do dokladu uvedeného v článku 2 ods. 1 nariadenia Komisie (ES) č. 136/2004.
                                       
                                    ODDIEL D
                              Dovoz z krajiny alebo oblasti s neurčeným rizikom BSE
                              
                                          1.
                                       
                                       
                                          Dovoz produktov pochádzajúcich z hovädzieho dobytka, oviec a kôz uvedených v oddiele A z krajiny alebo oblasti s neurčeným rizikom BSE podlieha predloženiu veterinárneho osvedčenia, ktoré potvrdzuje, že:
                                          
                                                      a)
                                                   
                                                   
                                                      zvieratá, z ktorých produkty z hovädzieho dobytka, oviec a kôz boli získané, neboli kŕmené mäsovou a kostnou múčkou alebo lojovými zvyškami pochádzajúcich z prežúvavcov a pred zabitím a po zabití boli posúdené kontrolou;
                                                   
                                                
                                                      b)
                                                   
                                                   
                                                      zvieratá, z ktorých produkty z hovädzieho dobytka, oviec a kôz boli získané, neboli porazené po omráčení plynovou injekciou do lebečnej dutiny alebo neboli rovnakou metódou okamžite usmrtené, alebo neboli porazené laceráciou po omráčení centrálneho nervového tkaniva priebojníkom omračovacieho prístroja zavedeným do lebečnej dutiny;
                                                   
                                                
                                                      c)
                                                   
                                                   
                                                      produkty pochádzajúce z hovädzieho dobytka, oviec a kôz neboli získané z:
                                                      
                                                                  i)
                                                               
                                                               
                                                                  špecifikovaného rizikového materiálu uvedeného v prílohe V;
                                                               
                                                            
                                                                  ii)
                                                               
                                                               
                                                                  nervových a lymfatických tkanív získaných počas vykosťovacieho procesu;
                                                               
                                                            
                                                                  iii)
                                                               
                                                               
                                                                  mechanicky oddeleného mäsa získaného z kostí hovädzieho dobytka, oviec alebo kôz.
                                                               
                                                            
                                                
                                    
                                          2.
                                       
                                       
                                          Odchylne od bodu 1 písm. c) jatočné telá, polovičky jatočných tiel alebo polovičky jatočných tiel rozdelené na najviac tri veľkospotrebiteľské časti a štvrtky neobsahujúce žiaden špecifikovaný rizikový materiál okrem chrbtice vrátane dorzálnych koreňových ganglií sa môžu dovážať.
                                       
                                    
                                          3.
                                       
                                       
                                          Ak sa nevyžaduje odstraňovanie chrbtice, jatočné telá alebo veľkospotrebiteľské časti jatočných tiel hovädzieho dobytka obsahujúce chrbticu sa na štítku jasne a viditeľne označia modrou páskou, ako je uvedené v nariadení (ES) č. 1760/2000.
                                       
                                    
                                          4.
                                       
                                       
                                          V prípade dovozu sú špecifické informácie o počte jatočných tiel alebo veľkospotrebiteľských častí jatočných tiel, u ktorých sa vyžaduje odstraňovanie chrbtice a u ktorých sa nevyžaduje odstraňovanie chrbtice doplnené do dokladu uvedeného v článku 2 odsek 1 nariadenia (ES) č. 136/2004.
                                       
                                    KAPITOLA D
                              Dovoz živočíšnych vedľajších produktov a z nich získaných spracovaných produktov z hovädzieho dobytka, oviec a kôz
                              ODDIEL A
                              Živočíšne vedľajšie produkty
                              Táto kapitola sa vzťahuje na nasledujúce živočíšne vedľajšie produkty alebo produkty z nich získané a spracované produkty podchádzajúce z hovädzieho dobytka, oviec a kôz, ako sa uvádza v nariadení (ES) č. 1774/2002:
                              
                                          —
                                       
                                       
                                          prečistený tuk,
                                       
                                    
                                          —
                                       
                                       
                                          potrava pre spoločenské zvieratá,
                                       
                                    
                                          —
                                       
                                       
                                          krvné produkty,
                                       
                                    
                                          —
                                       
                                       
                                          spracovaný živočíšny proteín,
                                       
                                    
                                          —
                                       
                                       
                                          kosti a kostné produkty,
                                       
                                    
                                          —
                                       
                                       
                                          materiál kategórie 3 a
                                       
                                    
                                          —
                                       
                                       
                                          želatínu.
                                       
                                    ODDIEL B
                              Dovoz vedľajších produktov živočíšneho pôvodu pochádzajúcich z hovädzieho dobytka, oviec a kôz a z nich získaných a spracovaných produktov, ktoré sú uvedené v oddiele A, podlieha predloženiu veterinárneho osvedčenia, ktoré potvrdzuje, že:
                              
                                          a)
                                       
                                       
                                          živočíšne vedľajšie produkty neobsahujú špecifikovaný rizikový materiál uvedený v prílohe V a nepochádzajú z neho alebo neobsahuje mechanicky separované mäso získané z kostí hovädzieho dobytka, oviec a kôz;
                                       
                                    
                                          b)
                                       
                                       
                                          zvieratá, z ktorých sú tieto živočíšne vedľajšie produkty získané, neboli porazené po omráčení plynovou injekciou do lebečnej dutiny, alebo neboli rovnakou metódou okamžite usmrtené, alebo neboli porazené laceráciou po omráčení centrálneho nervového tkaniva priebojníkom omračovacieho prístroja zavedeným do lebečnej dutiny,
                                          alebo
                                       
                                    
                                          c)
                                       
                                       
                                          živočíšne vedľajšie produkty nie sú zložené a nepochádzajú z hovädzieho, kozieho a ovčieho materiálu, okrem toho, ktorý pochádza zo zvierat narodených, stále chovaných a zabitých v krajine alebo oblasti klasifikovanej v súlade s článkom 5 ods. 2 nariadenia (ES) č. 999/2001 ako krajiny alebo oblasti predstavujúcej zanedbateľné riziko BSE.
                                       
                                    
                        
                              c)
                           
                           
                              Kapitola F sa nahrádza týmto:
                              „KAPITOLA F
                              Dovoz produktov živočíšneho pôvodu z chovaných zvierat a voľne žijúcej jeleňovitej zveri
                              
                                          1.
                                       
                                       
                                          Ak je čerstvé mäso, mleté mäso, mäsové prípravky a mäsové produkty definované v nariadení (ES) č. 853/2004 získané z chovanej jeleňovitej zveri dovezené do Spoločenstva z Kanady alebo Spojených štátov amerických, k veterinárnym osvedčeniam je priložené vyhlásenie podpísané príslušným orgánom krajiny produkcie a je na ňom je uvedené:
                                          ‚Tento produkt obsahuje výlučne mäso chovanej jeleňovitej zveri bez vnútorností a miechy alebo je z neho získaný. Táto zver bola vyšetrená na plazivú obrnu histopatologickými, imunohistochemickými alebo inými diagnostickými metódami uznanými príslušným orgánom a výsledok bol negatívny. Tento produkt takisto nie je získaný z mäsa zvierat, ktoré pochádzajú zo stáda, u ktorého bola plazivá obrna potvrdená alebo je na ňu oficiálne podozrenie.’
                                       
                                    
                                          2.
                                       
                                       
                                          Ak je čerstvé mäso, mleté mäso, mäsové prípravky a mäsové produkty definované v nariadení (ES) č. 853/2004, získané z voľne žijúcej jeleňovitej zveri dovezené do Spoločenstva z Kanady alebo Spojených štátov amerických, k veterinárnym osvedčeniam je priložené vyhlásenie podpísané príslušným orgánom krajiny produkcie a je na ňom je uvedené:
                                          ‚Tento produkt obsahuje výlučne mäso voľne žijúcej jeleňovitej zveri bez vnútorností a miechy, alebo je z neho získaný. Táto zver bola vyšetrená na plazivú obrnu histopatologickými, imunohistochemickými alebo inými diagnostickými metódami uznanými príslušným orgánom a výsledok bol negatívny. Tento produkt takisto nie je získaný z mäsa zvierat, ktoré pochádzajú z regiónu, kde bola počas posledných troch rokoch plazivá obrna potvrdená alebo je na ňu oficiálne podozrenie.’ “
                                       
                                    
                        
                              d)
                           
                           
                              Kapitola G sa vypúšťa.
                           
                        
            
                  6.
               
               
                  Príloha XI sa vypúšťa.
               
            
         (1)  Vzorka výskytu sa používa na určenie rozsahu testovacieho prieskumu vyjadreného cieľovými bodmi. Ak je aktuálny výskyt vyšší ako vyčlenená vzorka výskytu, je veľmi pravdepodobné, že prieskum odkryl ochorenie.
      
         (2)  Hovädzí dobytok starší ako 36 mesiacov na bežné zabitie.
      
         (3)  Hovädzí dobytok starší ako 30 mesiacov objavený uhynutý alebo zabitý na farme, počas prepravy alebo na bitúnku (uhynutý dobytok).
      
         (4)  Hovädzí dobytok starší ako 30 mesiacov, ktorý sa nepohybuje, leží, nie je schopný vstať alebo chodiť bez pomoci; hovädzí dobytok starší ako 30 mesiacov, ktorý bol odoslaný na núdzové zabitie alebo s abnormálnymi príznakmi pri vyšetrení pred zabitím (úrazové alebo núdzové zabitie).
      
         (5)  Hovädzí dobytok starší ako 30 mesiacov, ktorý prejaví príznaky správania a klinické príznaky v súlade s BSE (klinické podozrenia).
      
         (6)  Ú. v. EÚ L 21, 28.1.2004, s. 11.“
      
         (7)  Ú. v. EÚ L 139, 30.4.2004, s. 55.“